open-index/open-wikipedia-markdown huggingface dataset:
.ca

**.ca** on Kanadan Internet-maakoodi verkkotunnuksia varten. Tunnusta hallinnoi Canadian Internet Registration Authority.

## Alitunnukset

* .ab.ca – Alberta
* .bc.ca – Brittiläinen Kolumbia
* .mb.ca – Manitoba
* .nb.ca – New Brunswick
* .nf.ca – Newfoundland (uusia rekisteröintejä ei enää hyväksytä, korvattu tunnuksella .nl.ca)
* .nl.ca – Newfoundland ja Labrador
* .ns.ca – Nova Scotia
* .nt.ca – Luoteisterritoriot
* .nu.ca – Nunavut
* .on.ca – Ontario
* .pe.ca – Prinssi Edwardin saari
* .qc.ca – Quebec
* .sk.ca – Saskatchewan
* .yk.ca – Yukon

## Lähteet

## Aiheesta muualla

* CIRA - The Canadian Internet Registration Authority
Manuel Osborne-Paradis

**Manuel Osborne-Paradis** (s. 8. helmikuuta 1984 North Vancouver, Brittiläinen Kolumbia, Kanada) on kanadalainen alppihiihtäjä, joka laskee lähinnä syöksylaskua ja supersuurpujottelua.

Osborne-Paradis saavutti hopeaa junioreiden MM-kilpailujen supersuurpujottelussa Mariborissa 2004. Torinon olympialaisissa 2006 hän oli syöksylaskussa kolmastoista ja Åren MM-kilpailuissa 2007 samassa lajissa yhdeksäs. Hän saavutti Sankt Moritzin MM-kilpailuissa 2017 pronssia supersuurpujottelussa. Pyeongchangin olympialaisissa 2018 hän oli syöksylaskussa neljästoista. 

Osborne-Paradis sijoittui maailmancupin osakilpailussa ensimmäisen kerran kolmen parhaan joukkoon oltuaan toinen Lake Louisen syöksykilpailussa marraskuussa 2006. Hän sijoittui samassa lajissa lisäksi kolmanneksi Val d'Isere'ssä tammikuussa 2007, Wengenissä tammikuussa 2008 ja Val Gardenassa joulukuussa 2008. Hän sijoittui kuudenneksi syöksycupin kokonaispisteissä kaudella 2007–2008.

Osborne-Paradis saavutti ensimmäisen voittonsa maailmancupissa Kvitfjellin syöksykilpailussa 6. maaliskuuta 2009. Seuraavana päivänä oli kolmas Kvitfjellin toisessa syöksykilpailussa. Syöksycupin kokonaispisteissä hän oli kaudella 2008–2009 viides. 

Osborne-Paradis voitti maailmancupkaudella 2009–2010 Lake Louisen supersuurpujottelun sekä Val Gardenan syöksylaskun ja oli toinen Wengenin syöksylaskussa. Syöksylaskun cup-pisteissä hän oli neljäs.

Maailmancupkaudella 2014–2015 Osborne-Paradis sijoittui toiseksi Lake Louisen ja Kvitfjellin syöksylaskuissa.

## Lähteet
*
## Aiheesta muualla
*Virallinen sivusto
Johann Friedrich Böttger

**Johann Friedrich Böttger** (4. helmikuuta 1682 Schleiz – 13. maaliskuuta 1719 Dresden) oli saksilainen kemisti, joka onnistui ensimmäisenä eurooppalaisena valmistamaan valkoista posliinia. Alun perin hänen väitettiin pystyvän valmistamaan kultaa hopeakolikoista. Kun Preussin kuningas Fredrik II vaati häntä valmistamaan hänelle kultaa uudestaan (hänen väitettiin onnistuneen valmistamaan kultaa vuonna 1701), Böttger pakeni Saksiin, mutta hänet saatiin kiinni. Sotilaat eivät kuitenkaan vieneet häntä Preussiin, koska Saksin vaaliruhtinas August II Väkevä kielsi sen. August pani kuitenkin pani Böttgerin valmistamaan hänelle kultaa, missä hän ei onnistunut. Böttgerin pelasti hirsipuulta Augustin hovineuvos Ehrenfried Walther von Tschirnhaus (1651−1708), joka yritti valmistaa "valkoista kultaa" eli posliinia.

Böttgeristä tuli hänen apulaisensa. Työt kuitenkin keskeytyivät vuosiksi 1706−1707, kun Kaarle XII:n armeija valtasi Saksin. Lopulta onnistuttiin valmistamaan kivitavaraa, joka oli yhtä kovaa kuin posliini, mutta se oli punaista eikä valkoista. Kun Tschirnhaus kuoli vuonna 1708, Böttger jatkoi työtä yksin. Lopulta onnistuttiin valmistamaan valkoista posliinia. Böttgeristä tuli pian Messenin posliinitehtaan johtaja. Böttger kuoli vuonna 1719 vain 37-vuotiaana.

## Lähteet
* Tieteen Kuvalehden Historia -lehti 4/2007
The Circus

**The Circus** voi tarkoittaa seuraavia:

* *[[The Circus (Erasuren albumi)|The Circus]]*, Erasuren albumi vuodelta 1987
* *[[The Circus (Take Thatin albumi)|The Circus]]*, Take Thatin albumi vuodelta 2008
* The Circus, yökerho Helsingissä
* *[[Sirkus (elokuva)|Sirkus]]* (*The Circus*), Charles Chaplinin ohjaama mykkäelokuva vuodelta 1928. 

## Katso myös
* Circus
Harry Enfield

**Henry "Harry" Richard Enfield** (s. 30. toukokuuta 1961, Horsham, West Sussex, Englanti) on brittiläinen koomikko, näyttelijä ja käsikirjoittaja, joka on tullut tunnetuksi myös ohjaajana.

## Perhe ja koulutus
Enfield on englantilaisen radio- ja sanomalehtitoimittajan Edward Enfieldin poika. Hänellä on kaksi sisarta, Elizabeth (syntynyt 1966) ja Lucy Katherine (syntynyt 1969). Enfield on käynyt koulua ja opiskellut useissa eri paikoissa, muun muassa Yorkin yliopistossa.

## Viihdeura
Harry Enfield tuli laajempaan tietoisuuteen esiintyessään Channel 4:n Saturday Live -ohjelmassa eri hahmoina, jotka hän oli luonut näyttelijä Paul Whitehousen kanssa.

### Viimeisimmät työt
Enfield näyttelee Channel 4:n suositussa Skins-sarjassa Tony ja Effy Stonemin isää Jim Stonemia. Enfield on esiintynyt sarjan ensimmäisellä, toisella sekä kolmannella tuotantokaudella. Hän on myös ohjannut muutaman toisen ja kolmannen tuotantokauden jakson. Hän on lisäksi tehnyt sketsisarjaa *[[Harry & Paul]]* Paul Whitehousen kanssa BBC:lle vuodesta 2007 alkaen.

## Yksityiselämä
Enfield oli usean vuoden ajan yhdessä Alison Owenin kanssa, joka on Lily Allenin äiti. Enfield ja Owen elivät yhdessä kolmen vuoden ajan ja olivat menossa naimisiin, mutta lopulta he erosivat vuonna 1995. Vuonna 1997 Enfield nai Lucy Lysterin ja heillä on yksi poika, Archie Edward Enfield (syntynyt 1997) ja kaksi nuorempaa tytärtä, Poppy Sophia (syntynyt 1999) ja Nell Florence Enfield (syntynyt 2003).

## Lähteet

## Aiheesta muualla
*Enfield Imdb:ssä
Snake Bite Love

**Snake Bite Love** on Motörheadin vuonna 1998 julkaistu studioalbumi.

## Kappaleet
#
#
#
#
#
#
#
#
#
#
#

## Kokoonpano
* Lemmy Kilmister – laulu, bassokitara
* Phil "Wizzö" Campbell – kitarat
* Mikkey Dee – rummut

## Arviot
* Allmusic: 

## Aiheesta muualla
* Snake Bite Love discogs.com -sivustolla
* 

## Lähteet
.us

**.us** on Yhdysvaltain Internet-maakoodi verkkotunnuksia varten. Suurin osa maassa rekisteröidyistä verkkotunnuksista on kuitenkin ylätason verkkotunnuksia, kuten .com, .net tai .org, ja .us-tunnus onkin perinteisesti ollut ensisijaisesti osavaltioiden ja paikallisten hallintoelinten käytössä, vaikka kuka tahansa on voinut hakea sitä. Yhdysvaltojen hallitus käyttää verkkotunnusta .gov ja armeija .mil.

## Alitunnukset

### Osavaltiot
* .ak.us: Alaska
* .al.us: Alabama
* .ar.us: Arkansas
* .az.us: Arizona
* .ca.us: Kalifornia
* .co.us: Colorado
* .ct.us: Connecticut
* .de.us: Delaware
* .fl.us: Florida
* .ga.us: Georgia
* .hi.us: Havaiji
* .ia.us: Iowa
* .id.us: Idaho
* .il.us: Illinois
* .in.us: Indiana
* .ks.us: Kansas
* .ky.us: Kentucky
* .la.us: Louisiana
* .ma.us: Massachusetts
* .md.us: Maryland
* .me.us: Maine
* .mi.us: Michigan
* .mn.us: Minnesota
* .mo.us: Missouri
* .ms.us: Mississippi
* .mt.us: Montana
* .nc.us: Pohjois-Carolina
* .nd.us: Pohjois-Dakota
* .ne.us: Nebraska
* .nh.us: New Hampshire
* .nj.us: New Jersey
* .nm.us: New Mexico
* .nv.us: Nevada
* .ny.us: New York
* .oh.us: Ohio
* .ok.us: Oklahoma
* .or.us: Oregon
* .pa.us: Pennsylvania
* .ri.us: Rhode Island
* .sc.us: Etelä-Carolina
* .sd.us: Etelä-Dakota
* .tn.us: Tennessee
* .tx.us: Texas
* .ut.us: Utah
* .va.us: Virginia
* .vt.us: Vermont
* .wa.us: Washington
* .wi.us: Wisconsin
* .wv.us: Länsi-Virginia
* .wy.us: Wyoming

### Saarialueet ja liittopiirikunnat
* .as.us: Amerikan Samoa (myös .as-maakoodi)
* .dc.us: Columbian piirikunta
* .gu.us: Guam (myös .gu-maakoodi)
* .pr.us: Puerto Rico (myös .pr-maakoodi)
* .vi.us: Yhdysvaltain Neitsytsaaret (myös.vi-maakoodi)

### Muut alitunnukset
* .dni.us: levinneet kansalliset instituutit
* .fed.us: liittovaltion järjestöt (vaihtoehto .gov-tunnukselle)
* .isa.us: kansainväliset järjestöt (käytössä ainoastaan sivulla imcc.isa.us)
* .kids.us: sisältö "sopivaa alle 13-vuotiaille lapsille"
* .nsn.us: Amerikan alkuperäisväestö

## Lähteet
SimCity 2000

**SimCity 2000** (lyhyesti **SC2K**) on Maxisin kehittämä ja Maxisin ja Electronic Artsin julkaisema kaupunginrakennuspeli. Peli on julkaistu vuonna  Amigalle, Mac OS:lle ja MS-DOS:lle. Peli kuuluu *[[SimCity]]*-sarjaan.

Peli on julkaistu myös OS/2:lle.

## Pelaaminen

Pelissä rakennetaan ja ohjataan kaupunkia. Pelin alkamisvuodeksi voi valita 1900-, 1950-, 2000- tai 2050-luvun.

Pelissä on useita muutoksia verrattuna aiempaan vuoden 1989 *[[SimCity (vuoden 1989 videopeli)|SimCityyn]]*:
* kuvakulma on dimetrinen projektio (kuten isometrinen projektio mutta typistetyllä syvyysakselilla) ylhäältä-alas kuvakulman sijaan
* pelaaja ei ole enää rajattu 3 kertaa 3 -lohkoihin
* pelissä on vesiputkistot ja toiminnalliset rakennukset kuten koulutuslaitokset, vankilat ja niin edelleen

## Vastaanotto
Peli on saanut Amiga Format -lehden arvostelussa arvosanaksi 90%.

Vuonna 1995 *SimCity 2000* voitti *Best Military or Strategy Computer Game* () -palkinnon Origins Award -palkintogaalassa.

## SimCity 2000: Network Edition
Pelistä julkaistiin myös *SimCity 2000: Network Edition* -niminen versio, jossa oli moninpelituki.

## Lähteet

## Aiheesta muualla
* 
* 
* 
*Virallinen SimCity-sivusto
The Circus (Take Thatin albumi)

**The Circus** on brittiläisen poikabändi Take Thatin viides studioalbumi, joka julkaistiin ensimmäisenä Saksassa 28. marraskuuta 2008. Isossa-Britanniassa se julkaistiin 1. joulukuuta. Albumin julkaisusta ilmoitettiin ensimmäisen kerran 13. lokakuuta yhtyeen jäsenen Gary Barlowin vieraillessa Chris Moylesin radio-ohjelmassa Radio 1 -kanavalla .

Albumista julkaistiin myös kirjan sisältänyt erikoispainos.

## Vastaanotto

### Kaupallinen menestys

Ensimmäisten neljän päivän aikana "The Circus" myi Isossa-Britanniassa 306 000 kappaletta, mikä teki siitä vuoden nopeimmin myyneen albumin ja yhden kaikkien aikojen nopeimmin myyneistä maassa. Yhteensä ensimmäisellä viikolla albumia myytiin 432 490 kappaletta, mikä oli maan historian kolmanneksi korkein ensimmäisen viikon myyntimäärä . "The Circus" nousi myös heti Ison-Britannian albumilistan ykköseksi. 19. joulukuuta se ylitti miljoonan kappaleen myynnin ollen Oasiksen "Be Here Now" -levyn jälkeen toiseksi nopeimmin Isossa-Britanniassa miljoona kappaletta myynyt albumi. Toistaiseksi "The Circus" on myynyt 1 133 000 kappaletta, mikä ylittää platinarajan nelinkertaisesti. Irlannin albumilistalla "The Circus" nousi suoraan kolmanneksi ja nousi kärkipaikalle seuraavalla viikolla.

### Arvostelut

* Digital Spy (Alex Fletcher)  
* The Independent (Andy Gill)  
* Orange (Chris Long)  
* The Times (Dan Cairns)  

## Kappaleet

Albumin ensimmäisenä singlenä julkaistiin 24. marraskuuta "Greatest Day".

# 
# 
# 
# 
# 
# 
# 
# 
# 
# 
# 
#  + 

## Julkaistut versiot

* Brasilia (Universal Brazil, 17. joulukuuta 2008)
** 602517919914 (CD) 
* Iso-Britannia (Polydor, 1. joulukuuta 2008)
** 1787444 (CD) 
** 1790124 (CD ja kirja) 
* Japani (Universal International, 3. joulukuuta 2008)
** UICP1101 (CD) 
* Saksa (Polydor, 28. marraskuuta 2008)
** B001JCDWAS (CD) 
** B001IA46DI (CD ja kirja) 
* Yhdysvallat (Universal International, 2. joulukuuta 2008)
** B001IA46D8 (CD) 
** B001IA46DI (CD ja kirja) 

## Kiertue

Albumin julkaisuun liittyen Take That lähtee "The Circus Live" -stadionkiertueelle vuonna 2009. Kiertueesta tuli Ison-Britannian kaikkien aikojen nopeimmin myynyt, kun pääsylippuja myytiin päivässä 35 miljoonan punnan edestä ja viidessä tunnissa myytiin 600 000 lippua . Aikaisemmin ennätystä piti hallussaan Michael Jacksonin "Bad World Tour" vuonna 1987 .

## Lähteet
Marie-Christine Debourse

**Marie-Christine Debourse** (ent. **Wartel**, **Denis**, s. 24. syyskuuta 1951 Wambrechies, Nord, Ranska) on entinen ranskalainen yleisurheilija, jonka päälajeina olivat viisiottelu ja korkeushyppy.

Marie-Christine Debourse sijoittui Ateenan EM-kilpailuissa 1969 viisiottelussa 11:nneksi tuloksella 4&nbsp;419 pistettä. Helsingin EM-kilpailuissa 1971 hän karsiutui korkeushypyssä tuloksella 171&nbsp;cm. Münchenin 1972 olympialaisten viisiottelussa hän sijoittui 17:nneksi 4&nbsp;239 pisteellä. Rooman EM-kilpailuissa 1974 hänen lajinaan oli korkeushyppy ja saavutuksena yhdeksäs sija tuloksella 183&nbsp;cm. Montréalin 1976 olympialaisissa hän sijoittui korkeushypyssä 15:nneksi tuloksella 184&nbsp;cm. Sisäratojen EM-kilpailuissa hän saavutti korkeushypyssä hopeaa Katowicessa 1975 tuloksella 183&nbsp;cm; itäsaksalainen Rosemarie Witschas voitti hänet yhdeksän senttimetrin erolla. Seuraavana vuonna Münchenin EM-hallikisoissa Debourse sijoittui neljänneksi tuloksella 186&nbsp;cm.

Debourse voitti korkeushypyssä Ranskan mestaruuden ulkoradoilla vuosina 1971 ja 1973–1977 sekä sisäradoilla vuosina 1975–1976. Viisiottelussa hän voitti Ranskan mestaruuden vuosina 1969, 1972–1973 ja 1975–1977. Ranskan ennätystä hän paransi korkeushypyssä kuudesti vuosina 1973–1977 sekä viisiottelussa kahdeksan kertaa vuosina 1969–1977. Kesäkuussa 1977 tekemänsä viisiotteluennätyksen 4&nbsp;228 pistettä hän menetti seuraavana vuonna Florence Picaut'lle ja samalla kertaa tekemänsä korkeushyppyennätyksen 188&nbsp;cm kesäkuussa 1982 Charles-Line Scaronille.

## Henkilökohtaiset ennätykset

* 200 metrin juoksu: 24,6&nbsp;s (1972)
* 80 metrin aitajuoksu: 12,0&nbsp;s (1968)
* 100 metrin aitajuoksu: 14,03&nbsp;s (1972) / 13,9&nbsp;s (1976)
* Korkeushyppy: 188&nbsp;cm (1977)
* Pituushyppy: 634&nbsp;cm (1976)
* Kuulantyöntö: 13,14&nbsp;m (1975)
* Viisiottelu (päätöslajina 200 metriä): 4&nbsp;437&nbsp;p (1975)
* Viisiottelu (päätöslajina 800 metriä): 4&nbsp;228&nbsp;p (1977)

## Lähteet

* 
* 
*
Gloria Garrido

**Gloria Canton** (o.s. **Garrido**, ent. **Borfiga**, s. 7. lokakuuta 1951 Manosque, Alpes-de-Haute-Provence, Ranska) on entinen ranskalainen yleisurheilija, jonka päälaji oli korkeushyppy.

Gloria Garrido sijoittui Helsingin EM-kilpailuissa 1971 korkeushypyssä 21:nneksi tuloksella 170&nbsp;cm. Sisäratojen EM-kilpailuissa hän sijoittui vuonna 1973 sijalle 16 tuloksella 173&nbsp;cm. Sisäratojen Ranskan mestaruuden hän voitti vuonna 1974.

## Henkilökohtaiset ennätykset

* 100 metrin aitajuoksu: 13,98&nbsp;s (1978)
* Korkeushyppy: 182&nbsp;cm (1977)
* Pituushyppy: 580&nbsp;cm (1977)
* Kuulantyöntö: 12,68&nbsp;m (1978)
* Viisiottelu: 4&nbsp;183&nbsp;p (1978)

## Lähteet

* 
*
.eu

**.eu** on Euroopan unionin (EU) Internet-maakoodi verkkotunnuksia varten. ICANN hyväksyi maatunnuksen Euroopan komission pyynnöstä maaliskuussa 2005. Tunnus tuli Euroopan unionissa sijaitsevien yritysten tai järjestöjen sekä EU:n jäsenvaltioiden asukkaiden saataville 7. joulukuuta 2005. Tammikuusta 2014 .eu-maakoodi laajennettiin koko Euroopan talousalueen käytettäväksi, joten myös Islannissa, Liechtensteinissa ja Norjassa sijaitsevat käyttäjät voivat rekisteröidä .eu-maakoodin sisältäviä verkkotunnuksia. Internet-maatunnuksen hallinnointia varten perustettiin EURid-niminen järjestö, joka koostuu Belgian, Ruotsin, Italian ja Tšekin kansallisten maatunnusten hallinnointijärjestöistä.

Yhdistyneen kuningaskunnan erottua Euroopan unionista brittiläiset .eu-maakoodia käyttävät verkkotunnukset lakkautettiin tammikuussa 2022, elleivät niiden haltijat olleet siirtyneet Euroopan unioniin.

## Lähteet

## Aiheesta muualla
* EURidin kotisivut
Odette Ducas

**Odette Ducas** (o.s. **Delcellier**, s. 4. marraskuuta 1940 Chevrainvilliers, Seine-et-Marne, Ranska) on entinen ranskalainen yleisurheilija, jonka päälajeina olivat pituushyppy ja viisiottelu.

Odette Ducas sijoittui Helsingin EM-kilpailuissa 1971 viisiottelussa kuudenneksi tuloksella 4&nbsp;926&nbsp;pistettä. Hänen tuloksensa ottelun osalajeissa olivat 14,5&nbsp;s 100 metrin aitajuoksussa, 12,53&nbsp;m kuulantyönnössä, 166&nbsp;cm korkeushypyssä, 650&nbsp;cm pituushypyssä sekä 24,8&nbsp;s 200 metrin juoksussa. Hän osallistui myös 4 × 100 metrin viestijuoksuun, jossa Ranskan joukkue sijoittui seitsemänneksi ajalla 45,5&nbsp;s. Münchenin 1972 olympialaisissa hän sijoittui viisiottelussa 22:nneksi pistein 4&nbsp;101 sekä karsiutui pituushypyssä tuloksella 616&nbsp;cm. Sisäratojen EM-kilpailuissa 1969 Belgradissa Ducas voitti kultaa 4×1 kierroksen viestijuoksussa.

Ranskan mestaruuden Ducas voitti pituushypyssä vuosina 1962 ja 1968–1973 sekä viisiottelussa vuosina 1970–1971. Ranskan ennätystä hän paransi pituushypyssä kolmesti vuosina 1968–1971 sekä viisiottelussa neljä kertaa vuosina 1970–1971. Hänen viimeisimmän pituushyppyennätyksensä 649&nbsp;cm ylitti Jacqueline Curtet syyskuussa 1977. Viimeisimmän viisiotteluennätyksensä 4&nbsp;925 pistettä, joka taulukkomuutoksen myötä muuttui 4&nbsp;330 pisteeksi, Ducas menetti kesäkuussa 1972 Marie-Christine Debourselle.

## Henkilökohtaiset ennätykset

* 100 metrin juoksu: 11,5&nbsp;s (1971)
* 200 metrin juoksu: 24,42&nbsp;s (1972) / 24,0&nbsp;s (1971)
* 100 metrin aitajuoksu: 14,42&nbsp;s (1973) / 14,3&nbsp;s (1971)
* Korkeushyppy: 169&nbsp;cm (1971)
* Pituushyppy: 649&nbsp;cm (1971)
* Kuulantyöntö: 12,53&nbsp;m (1971)

## Lähteet

* 
* 
*
Malesian jääkiekkomaajoukkue

**Malesian jääkiekkomaajoukkue** edustaa Malesiaa kansainvälisissä jääkiekko-otteluissa. Malesia on liittynyt Kansainvälisen jääkiekkoliiton IIHF:n jäseneksi vuonna 2006. Maa sijoitettiin ensimmäistä kertaa jääkiekon maailmanrankingiin vuonna 2020. Vuonna 2022 maassa oli sata rekisteröitynyttä miesjääkiekkoilijaa ja kaksi jäähallia. 

Vuonna 2022 maajoukkueen otti osaa maailmanmestaruuskilpailujen 4. divisioonan turnaukseen. 

## Joukkueen kokoonpano
**Maalivahdit**
*Abdul Hakim Ismail
*Adrian Chow Meng Yenn

**Puolustajat**
*Reezman Isa
*Moi Jia Yung
*Jamil David Ahmad Mokhtar
*Haniff Mahood
*Zekri Mohamad Noor
*Ahmad Bazli Abu Safian

**Hyökkääjät**
*Khairil Azril 
*Khoo Seng Chee
*Jeremy Chee Tack Hoong
*Loke Ban Kim
*Imran Mohamad Noor
*Gary Tan Khia Peng
*Chew Jeen Sern
*Teh Ton Tee
*Mau Yik Woon
*Yeoh Keong Yau

**Päävalmentaja**
* Kristóf Kovago

## Sijoituksia

### Maailmanranking
* 2020 - 53.

* 2021 - 53.
* 2022, helmikuu - 53.

### Maailmanmestaruuskilpailut

* 2020 - 4. divisioonan maailmanmestaruuskilpailut peruttiin koronaviruspandemian vuoksi.
* 2021 - 4. divisioonan maailmanmestaruuskilpailut peruttiin koronaviruspandemian vuoksi.

* 2022 - 4. divisioona, 4.
* 2023 - 3. divisioonan B-lohko

## Lähteet
*Malesian jääkiekkomaajoukkue (epävirallinen sivu) 

### Viitteet
T.I. vs. T.I.P.

**T.I. vs. T.I.P.** on rap -artisti T.I.:n viides studioalbumi vuodelta 2007. Ensimmäisen viikon aikana albumi ylitti kultarajan myydessään 468,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta.

## T.I. ja T.I.P.
Albumin etukannessa on itse T.I., kun takakannessa taas T.I.:n niin sanottu alter ego T.I.P.. Myös levyllä olevista kappaleista huomaa T.I.:n sekä T.I.P.:n erot, sillä T.I.P. kiroilee kappaleilla enemmän, kuin T.I..

## Kappaleet

## Listasijoitukset
Renate Müller

**Renate Müller** (26. huhtikuuta 1906 München, Baijeri, Saksa – 7. lokakuuta 1937 Berliini, Saksa) oli saksalainen näyttelijä. Hänet tunnetaan muun muassa elokuvista *[[Liebe im Ring]]*, *[[Das Flötenkonzert von Sans-souci]]*, *[[Die Privatsekretärin]]*, *[[Die Blumenfrau von Lindenau]]*, *[[Saison in Kairo]]*, *[[Walzerkrieg]]*, *[[Viktor und Viktoria]]*, *[[Liebesleute]]*, *[[Allotria]]* ja *[[Hänen virallinen rouvansa]]*.

Renate Müller kuoli ollessaan vain 31-vuotias pudotessaan hotellihuoneensa ikkunasta.

## Aiheesta muualla
*
Kalevi Korsman

**Kalevi Allan Korsman** (8. helmikuuta 1939 Ulvila – 1. huhtikuuta 2019 Vihti) oli suomalainen geologi. 

Hän työskenteli Geologian tutkimuskeskuksessageologina 1967–1993, toimi kallioperäosaston osastonjohtajana 1993–1997 sekä tutkimusprofessorina 1998–2002. Väitöskirjan ohella hänellä on noin 55 julkaisua geologian ja mineralogian alalta.

Tutkimustyössään Korsman erikoistui Fennoskandian geologiaan ja prekambrisiin kiviin. Hän teki paljon yhteistyötä venäläisten tutkijoiden kanssa, ja vuonna 1999 hänet kutsuttiin Venäjän Luonnontieteiden akatemian jäseneksi.

Korsmanin puoliso on Sirkka Inkeri Salminen, ja heillä on kaksi lasta.

## Julkaisut
* *Progressive metamorphism of the metapelites in the Rantasalmi-Sulkava area, southeastern Finland.* Diss. 1977. 
* Korsman, Kalevi – Scheinin, Barbro: *Jakob Johannes Sederholm: Geolog, humanist och sanningssökare.* Finska vetenskaps-societeten, 2007. 

## Lähteet
GIUK-linja

**GIUK-linja** (; *Greenland, Iceland, United Kingdom*) on merialue Pohjois-Atlantilla Grönlannin, Islannin ja Britteinsaarten välissä. Alue on sotilaallisesti merkittävä, sillä se toimii porttina Pohjois-Atlantin ja Norjanmeren välillä.

Scapa Flow, Britannian tärkein laivastotukikohta ensimmäisessä ja toisessa maailmansodassa, sijaitsi Skotlannin rannikolla Orkneysaarilla.

Toisen maailmansodan aikana liittoutuneet estivät saksalaisten pinta-alusten pääsyä alueen läpi Atlantille saattueiden kimppuun. Vuosina 1940–1942 Tanskansalmi oli alueen heikko kohta, koska alueella partioivien Britannian kuninkaallisten ilmavoimien pommikoneiden toimintasäde ei riittänyt Tanskansalmeen asti. Saksalla oli laivastotukikohtia Pohjois-Saksassa ja Norjassa. Kun Saksa valloitti Ranskan, saksalaiset saivat laivastotukikohtia Ranskan rannikolla, jolloin alueen merkitys muuttui.

Kylmän sodan aikana Yhdysvaltain ja Britannian strategiana oli tarvittaessa sulkea alue, jotta Neuvostoliiton Kuolan niemimaalta operoivat sukellusveneet eivät pääsisi sen läpi. Alueelle rakennettiin SOSUS-järjestelmä, jolla kuunneltiin vedenalaista toimintaa. Neuvostoliitto puolestaan suunnitteli torjuvansa Naton aluksia tällä alueella: Neuvostoliitto valvoi aluetta laivoilla, sukellusveneillä ja Tupolev Tu-95 -merivalvontakoneilla. 

Alue on muuttolintujen muuttoreitti.

## Lähteet
Władysław Raginis

**Władysław Raginis** (27. kesäkuuta 1908 – 10. syyskuuta 1939) oli puolalainen upseeri, joka johti puolalaisia joukkoja Saksaa vastaan Wiznan taistelussa 1939.

Raginis syntyi Väinänlinnan kaupungissa Liivinmaalla, nykyisen Latvian alueella. Käytyään lukion hän liittyi armeijaan suorittaen jalkaväen aliupseerikoulun sekä jalkaväen upseerikoulun. Valmistuttuaan 15. heinäkuuta 1930 hän palveli joukkueenjohtajana 76. jalkaväkirykmentissä Grodnossa. Siirryttyään rajavartiojoukkoihin konekiväärikomppanian päälliköksi hänet ylennettiin ensin luutnantiksi ja myöhemmin kapteeniksi.

Toisen maailmansodan alettua Raginis yksiköineen siirrettiin Wiznan alueelle, jossa hän otti komentoonsa kaikki alueella olevat puolalaiset joukot 2. syyskuuta.

Syyskuun 7. päivä saksalaiset hyökkäsivät Raginisin joukkoja (720 sotilasta) vastaan yli 42&nbsp;000 sotilaalla, 350 panssarivaunulla, 657 tykillä ja kranaatinheittimellä sekä ilmavoimien tuella. Pitääkseen yllä taistelutahtoa, Raginis lupasi, ettei jätä asemiaan elävänä.

10. syyskuuta vaikeasti haavoittuneena Raginis johti bunkkeria, joka oli yksi viimeisimmistä tukikohdista, joka edelleen teki vastarintaa. Keskipäivän aikaan saksalaisjoukkojen komentaja Heinz Guderian uhkasi, että kaikki puolalaiset sotavangit ammutaan, mikäli bunkkeri ei antaudu. Raginis päätti lopettaa vastarinnan ja räjäytti itsensä käsikranaatilla.

Hänen bunkkerinsa rauniot ovat nykypäivänä Wiznan taistelun muistomerkkinä. Paikallinen peruskoulu ja useita katuja Puolassa on nimetty hänen mukaansa.

Toukokuun 13. 1970 kapteeni Raginisille myönnettiin postuumisti korkein puolalainen sotilaskunniamerkki, Virtuti Militari.
Laiton uhkaus

** Laiton uhkaus ** on Suomessa sanallisesti tai aseella tapahtuva toisen ihmisen henkeen tai terveyteen kohdistuva rikoksella uhkaus, jonka perusteella uhatulla on syytä pelätä henkilökohtaisen turvallisuuden tai omaisuuden olevan vakavassa vaarassa. Se on Suomen rikoslain mukaan rikos, josta rangaistaan sakoilla tai enintään kahden vuoden vankeusrangaistuksella. Laittomasta uhkauksesta, joka kohdistuu henkeen, käytetään myös sanaa tappouhkaus. Uhkaus voi kohdistua myöskin uhrin tuntemaan toiseen henkilöön esimerkiksi puolisoon tai lapseen.

Laiton uhkaus on virallisen syytteen alainen rikos tilanteissa, joissa uhkaus kohdistuu henkilöön hänen työtehtävänsä tai julkisen luottamustehtävänsä vuoksi.

## Lähteet

## Aiheesta muualla
*
Duality

”**Duality**” on yhdysvaltalaisen metalliyhtye Slipknotin kappale vuoden 2004 albumilta *[[Vol. 3: The Subliminal Verses]]*. Kappale julkaistiin singlenä albumin julkaisun alla toukokuussa 2004.

Kappale on ylittänyt miljardin kuuntelun rajan Spotifyssa.

## Kappalelista
### CD
#
#
#

* Sisältää myös ”Duality”-musiikkivideon.

### 12" single
#
#

## Kokoonpano
* #0 Sid Wilson – DJ
* #1 Joey Jordison – rummut
* #2 Paul Gray – basso
* #3 Chris Fehn – lyömäsoittimet
* #4 James Root – kitara
* #5 Craig Jones – samplet
* #6 Shawn Crahan – lyömäsoittimet
* #7 Mick Thomson – kitara
* #8 Corey Taylor – laulu
Tony André Hansen

**Tony André Hansen** (s. 23. helmikuuta 1979) on norjalainen ratsastaja, joka kilpailee esteratsastuksessa.

## Pekingin olympialaisten jälkipyykki
Hansen saavutti Pekingin olympialaisissa 2008 pronssimitalin Norjan joukkueessa esteratsastuksessa. Hänen lisäkseen joukkueeseen kuuluivat Morten Djupvik, Stein Endresen ja Geir Gulliksen. Hansen ja hänen hevosensa Camiro eivät läpäisseet kahta ensimmäistä dopingtestiä eivätkä siksi saaneet osallistua yksilökilpailuun. Fédération équestre internationale (FEI) määräsi hevosen väliaikaiseen kilpailukieltoon, kun sen jaloista oli löytynyt kiellettyä kapsaisiinia. 28. elokuuta ilmoitettiin, että myös B-näyte on positiivinen. Kuulustelut asiasta pidettiin Lausannessa Sveitsissä 6.9.2008. Fédération équestre internationalella oli sen jälkeen 28 päivää aikaa ottaa kantaa syytökseen. IEF:n kuulusteluissa Hansen väitti, että hevoseen voi joutua kapsaisiinia ilman että on käytetty dopingaineita. 22.12.2008 FEI julkaisi päätöksen, jonka mukaan Hansen on syyllistynyt dopingin käyttöön ja menettää kilpailuoikeuden 4,5 kuukaudeksi. Norjan joukkue menetti pronssimitalin, ja neljänneksi alun perin tullut Sveitsin joukkue sai pronssimitalin. Hansen valitti tuomiostaan urheilun kansainväliseen välitystuomioistuimeen CAS:ään, mutta CAS piti FEI:n päätöksen voimassa.

## Lähteet
Jami Kauppi

**Jarmo "Jami" Kauppi** (s. 7. joulukuuta 1962 Helsinki) on suomalainen jääkiekkovalmentaja. Hän on suorittanut ammattivalmentajatutkinnon (AMTV 8) Vierumäellä vuonna 2000. Hän on ollut Pelicansin vastuuvalmentajana SM-liigassa kaudella 2005–06. Hän on toiminut myös Kiekko-Vantaan (2001–04), Järvenpään Haukkojen (2006) ja Joensuun Jokipoikien vastuuvalmentajana Mestiksessä. Peliurallaan vuosina 1972–1989 hänen pelipaikkansa oli maalivahti.

## Ura valmentajana

*Lähde: 
*2007–08: 

## Lähteet
Here I Go Again

**Here I Go Again** on brittiläisen hard rock -yhtye Whitesnaken kappale, jonka kirjoittivat David Coverdale ja Bernie Marsden. Se julkaistiin alun perin *[[Saints & Sinners]]* -levyllä vuonna 1982. Kappale saavutti jo tuolloin menestystä yltämällä muun muassa Britanniassa top 40:een. Vielä paremman vastaanoton sai *[[1987 (albumi)|1987]]*-albumilla vuonna 1987 julkaistu uusi versio, joka muodostui suureksi hitiksi Yhdysvalloissa, ja pääsi tällä kertaa Britanniassa sijalle 9 asti. Kyseiseen versioon kuvattiin myös kuuluisa musiikkivideo, jossa näyttelijä Tawny Kitaen tanssii kahden Jaguar-auton konepellillä. Kitaen oli lyhyen aikaa naimisissa Coverdalen kanssa 1980- ja 90-lukujen vaihteessa. Hän esiintyi myös Whitesnaken kappaleiden ”Still of the Night”, ”Is This Love” ja ”The Deeper the Love” videoilla.

David Coverdale kirjoitti kappaleen Portugalissa vuonna 1981. Sydänsuruja ja yksinäisyyttä käsittelevään sanoitukseen antoi inspiraatiota hänen avioeronsa vaimostaan Juliasta, jonka kanssa hän oli ollut avioliitossa vuodesta 1974. Vuoden 1987 version sanoitukseen tehtiin pieniä muutoksia; rivi ”Like a hobo I was born to walk alone” vaihdettiin muotoon ”Like a drifter I was born to walk alone”.

Suomessa single nousi virallisen singlelistan sijalle 28.

## Vuoden 1982 versio
### Kappaleet
;A-puoli
#

;B-puoli
#

*

### Kokoonpano
* David Coverdale &ndash; laulu 
* Bernie Marsden &ndash; kitara, taustalaulu
* Micky Moody &ndash; kitara
* Jon Lord &ndash; kosketinsoittimet 
* Neil Murray &ndash; bassokitara 
* Ian Paice &ndash; rummut

## Vuoden 1987 versio


### Kappaleet singlellä
**A-puoli**
#
**B-puoli**
# (UK)
# (USA)

### Kokoonpano albumiversiolla

* David Coverdale – laulu
* John Sykes – kitara, taustalaulu
* Adrian Vandenberg – kitarasoolo
* Neil Murray – bassokitara
* Don Airey – kosketinsoittimet
* Bill Cuomo – kosketinsoittimet
* Aynsley Dunbar – rummut

### Kokoonpano radioversiolla

* David Coverdale – laulu
* Dann Huff – kitara
* Neil Murray – bassokitara 
* Don Airey – kosketinsoittimet
* Bill Cuomo – kosketinsoittimet
* Denny Carmassi – rummut

## Lähteet
Let Me Go, Rock ’n’ Roll

**Let Me Go, Rock N’ Roll** on Kiss-yhtyeen kappale ja singlejulkaisu vuodelta 1974. Se, ja singlen b-puoli ”Hotter Than Hell”, on julkaistu ensimmäisen kerran singlen jälkeen studioalbumilla *[[Hotter Than Hell]]* (1974).

## Kappaleet
# Let Me Go, Rock N’ Roll (säv./san./sov. Paul Stanley, Gene Simmons )
# Hotter Than Hell (säv./san./sov. Paul Stanley)

## Kokoonpano
* Paul Stanley – rytmikitara, laulu
* Gene Simmons – bassokitara, laulu
* Ace Frehley – soolokitara, taustalaulu
* Peter Criss – rummut, taustalaulu
Paavo Haimila

**Paavo Ilmari Haimila** (s. 6. syyskuuta 1983 Joutseno, Suomi) on suomalainen salibandyn pelaaja. Hän pelaa hyökkääjänä Saksan bundesliigan UHC Weißenfelsissä. __notoc__

## Ura

Haimila on Joutsenon Katajan kasvatti, mutta miesten tasolla hän on pelannut enimmäkseen Ruokolahden Rajussa. Hän on Rajun kaikkien aikojen tehotilastossa kolmantena pistein 68&nbsp;+&nbsp;70&nbsp;=&nbsp;138.

Rajun pudottua II-divisioonaan kaudeksi 2004–2005 Haimila siirtyi lappeenrantalaisen NST:n riveihin ja oli mukana nostamassa joukkuetta I-divisioonasta Salibandyliigaan. Kaudella 2005–2006 hän pelasi liigan runkosarjassa 29 ottelussa pistein 4&nbsp;+&nbsp;3&nbsp;=&nbsp;7. Kaudeksi 2006–2007 hän palasi Rajuun.

UHC Weißenfelsiin Haimila siirtyi Rajusta elokuussa 2007. Hän voitti joukkueessa Saksan-mestaruuden kaudella 2007–2008. Hän oli bundesliigan runkosarjan paras pisteidentekijä pistein 41&nbsp;+&nbsp;40&nbsp;=&nbsp;81 ja pudotuspelien kolmanneksi paras pistein 4&nbsp;+&nbsp;5&nbsp;=&nbsp;9. Joukkueessa pelasi myös hänen maanmiehensä Lasse Heiskanen. Elokuussa 2008 joukkue otti osaa EuroFloorball Cupin karsintaturnaukseen, jossa Haimila teki kolmessa ottelussa pisteet 2&nbsp;+&nbsp;10&nbsp;=&nbsp;12.

## Lähteet

## Aiheesta muualla
* Haimilan esittely Unihockey-Portal.de-sivustolla
Tres Arroyos

**Tres Arroyos** on kunta Argentiinassa. Se on Buenos Airesin maakunnassa sijaitsevan Tres Arroyosin *partidon* pääkaupunki. Asukkaita on 57&nbsp;244 (2001). Tres Arroyos, jonka nimi merkitsee suomeksi "kolmea puroa", on jalkapalloseura Huracán de Tres Arroyosin kotipaikka.

## Lähteet

## Aiheesta muualla
Jane Ace

**Jane Ace** (o.s. **Epstein**, n. 1900 Kansas City, Missouri − 11. marraskuuta 1974 New York, New York) oli yhdysvaltalainen näyttelijä. Hänet muistetaan parhaiten radiosarjasta *[[Easy Aces]]*, jota hän teki yhdessä miehensä Goodman Acen kanssa.

Jane Epstein tapasi tulevan miehensä Goodman Acen High Schoolissa ollessaan. Avioliiton he solmivat 1922 (joissain lähteissä 1928). Avioliitto huononsi Janen suhdetta isäänsä Jacob Epsteiniin, sillä isä oli toivonut tulevan vävynsä osallistuvan perheen liikeyrityksen toimintaan. Yhdessä miehensä kanssa Ace loi radiokuunnelmasarjan *Easy Aces*, jota esitettiin vuosina 1929–1945. Jane Ace yritti tehdä paluun radioon ensin vuosina 1948–1949 esitetyssä *Mr. Ace and Jane* -ohjelmassa ja vuonna 1952 ohjelmassa *Jane Ace, Disc Jockey*, mutta ilman menestystä. Televisiossa hän ei koskaan esiintynyt.

Jane Ace nimettiin Radio Hall of Fameen vuonna 1990.

## Lähteet

## Aiheesta muualla
*
Kuluttajavirasto

** Kuluttajavirasto ** (lyhenne KUV) oli työ- ja elinkeinoministeriön alainen suomalainen asiantuntijavirasto, joka yhdistettiin 1.1.2013 kilpailuviraston kanssa kilpailu- ja kuluttajavirastoksi. Virastojen lakisääteiset tehtävät säilyivät yhdistämisessä entisellään.

Kuluttajaviraston tehtävänä oli edistää kuluttajamarkkinoiden toimivuutta. Tavoitteena oli, että yritykset toimivat vastuullisesti ja että kuluttajat voivat luottaa häiriötilanteiden nopeaan selvittämiseen. Kuluttajaviraston ylijohtaja toimi myös kuluttaja-asiamiehenä.

Kuluttajavirasto julkaisi Kuluttaja-lehteä ja Ajankohtaista kuluttajaoikeudesta -verkkolehteä.

## Lähteet
*Kuluttaja-lehti
*Ajankohtaista kuluttajaoikeudesta

### Viitteet

## Aiheesta muualla
* Kuluttajaviraston verkkosivut
Julius Schreck

**Julius Schreck** (13. heinäkuuta 1898 München – 16. toukokuuta 1936) oli varhainen Saksan kansallissosialistisen työväenpuolueen jäsen, SS:n ensimmäinen komentaja, Adolf Hitlerin ystävä ja autonkuljettaja. Hänen korkein SS-arvonsa oli Oberführer.

Ensimmäisessä maailmansodassa ja Freikorps-joukoissa palvellut Schreck liittyi kansallissosialistiseen puolueeseen vuonna 1920. Hän oli aktiivijäsen ja teki tiiviisti yhteistyötä Hitlerin kanssa. Epäonnistuneen oluttupavallankaappauksen jälkeen Schreck joutui muiden pidätettyjen natsijohtajien lailla vankilaan.

Hitler perusti puolueen uudelleen vuonna 1925. Schreck ja Emil Maurice loivat tuolloin *Stosstrupp Adolf Hitler* -nimisen henkivartiokaartin johtajansa turvaksi. Myöhemmin samana vuonna kaarti nimettiin uudelleen ”Suojajoukoksi” (*Schutzstaffel*, lyhyemmin SS) ja Schreckistä tuli tällöin SS-mies numero 5. Hitlerin pyynnöstä Schreckistä tuli SS:n ensimmäinen Reichsführer, vaikka hän ei koskaan käyttänyt itsestään tätä titteliä. Seuraavana vuonna SS:n johtajaksi astui Joseph Berchtold. Schreck pysyi SS:n listoilla aluksi SS-Führerin ja vuodesta 1930 SS-Standartenführerin arvoisena, vaikka käytännössä hän oli vain Hitlerin autonkuljettaja.

Vuoden 1936 keväällä Schreck sairastui aivokalvontulehdukseen. Hän kuoli lyhyen sairastamisen jälkeen 16. toukokuuta. Hänet ylennettiin postuumisti SS-Brigadeführeriksi ja 1. SS-Standarten ”Münchenin” kunniakomentajaksi.

## Aiheesta muualla
* Diktaattorien kaksoisolennoilla on hengenvaara ammattina, Kuva, 02.08.1939, nro 16, s. 30, Kansalliskirjaston digitaaliset aineistot
Ketjureaktio (visailuohjelma)

**Ketjureaktio** oli MTV3-kanavalla kesällä 2002 esitetty suomalainen visailuohjelma, jossa kilpailijoiden piti selittää toisilleen sanoja voittaakseen palkintoja. Joka jaksossa kilpaili vastakkain kaksi joukkuetta, joista toinen koostui miehistä ja toinen naisista. Ohjelmaa juonsi Marko Pirttinen.

## Kilpailun kulku

Toinen joukkue koostui miehistä, toinen naisista ja kummassakin joukkueessa oli viisi pelaajaa. Peliä pelattiin kolme kierrosta ja kummassakin joukkueessa kolme etummaista pelaajaa toimi vuorollaan joukkueen kapteenina. Ensimmäisellä kierroksella jokaisesta oikein arvatusta sanasta sai 100 pistettä, toisella 200 pistettä ja viimeisellä 400 pistettä.

Aloittava joukkue valitsi kahdesta vaihtoehtoisesta sanasta toisen ja alkoi selittää sitä seuraavalle pelaajalle, hän taas seuraavalle jne. Aikaraja oli 40 sekuntia. Joukkueen kierros päättyi siihen, jos sanoi "avainsanan" eli sanan, joka on jo mainittu kertaalleen kyseisellä kierroksella.

Pelin voitti se joukkue, joka sai enemmän pisteitä koko kolmelta pelikierrokselta. Voittanut joukkue pääsi bonuskierrokselle, jossa kilpailtiin risteilypalkinnoista. Bonuskierroksella juontaja antoi sanan, josta joukkueen kapteenin piti keksiä neljä siihen liittyvää sanaa. Toiset pelaajat yrittivät arvata keksittyjä sanoja vuorollaan. Kukin pelaaja sai viisi sekuntia aikaa. Kuten edellä, tässäkin ensimmäisellä kierroksella jokaisesta arvatusta sanasta sai 100 pistettä, toisella kierroksella 200 pistettä jne. Palkinnon saavuttamiseksi tuli kertyneiden pisteiden määrä olla vähintään 500.

Palkinnoksi joukkue sai bonuskierroksella kerätystä pisteistä jonkin seuraavista laivaristeilyistä:

* Turku–Tukholma tai Helsinki–Tallinna
* Helsinki–Tukholma
* Visby tai Pietari
Lowell Cunningham

**Lowell Cunningham** (s. 21. toukokuuta 1959 Franklin, Tennessee) on yhdysvaltalainen kirjailija. Hän on luonut sarjakuvan Men in Black, jonka pohjalta on tehty kolme elokuvaa, *[[Men in Black – miehet mustissa]]*, *[[MIB II – miehet mustissa 2]]* ja *[[Men in Black III]]*, sekä animaatiosarja *[[Men in Black: The Series]]*.

Nykyisin hän asuu Knoxvillessä, Tennesseessä.
Silicon Messiah

**Silicon Messiah** on Blaze Bayleyn sooloprojektin Blazen debyyttialbumi vuodelta 2000. Albumi ilmestyi kaupallisesti huonoon aikaan, samalla viikolla Iron Maidenin Brave New Worldin kanssa. 

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Blaze Bayley ‎– laulu
* Rob Naylor ‎– basso
* John Slater ‎– kitara
* Jeff Singer ‎– rummut
* Steve Wray – kitara

+

* Andy Sneap ‎– tuottaja, äänittäjä, miksaaja

## Arvostelut
* Imperiumi: 8/10
* Soundi:   

## Lähteet

## Aiheesta muualla
* 
*
Oshana

**Oshana** on yksi Namibian neljästätoista alueesta. Se sijaitsee maan pohjoisosassa, ja sen pinta-ala on 8&nbsp;653 neliökilometriä. Vuoden 2023 väestönlaskennan mukaan alueella oli 206&nbsp;801 asukasta, ja se oli Namibian tiheimmin asutettu alue. Sisämaassa sijaitsevan Oshanan naapurialueet ovat Ohangwena, Oshikoto, Kunene ja Omusati.

Oshanan pääkaupunki on Oshakati. Muita paikkakuntia ovat muiden muassa Ondangwa ja Ongwediva.

## Lähteet

## Aiheesta muualla
Thee Apple Thieves

**Thee Apple Thieves** on suomalainen psychobilly-yhtye, joka perustettiin vuonna 1999 Imatralla. Yhtye saa vaikutteita kappaleisiin muun muassa punkista, skasta, rockabillystä, popista, jazzista ja hard rockista. Yhtye teki kaksi keikkaa yhdysvaltalaisen Tiger Armyn kanssa 2007 Nosturissa ja 2008 Tavastialla. Ensimmäinen albumi *[[Lads Will Be Lads]]* ilmestyi vuonna 2002 saksalaisen Crazy Love Recordsin kautta. Toinen studioalbumi *[[Psycho Mind]]* ilmestyi 30. syyskuuta 2009 suomalaisen Jupiter Stroll Recordsin kautta.
__notoc__
## Diskografia
### Studioalbumit
* 
* 

### EP:t
* 

### Kokoelmat
* 
* 
* 
* 

## Aiheesta muualla
*
Kansan Markkinatutkimuslaitos

**Kansan Markkinatutkimuslaitos** (lyh. KAMALA) oli Suomen työväenliikkeen ensimmäinen oma taloudellinen tutkimuslaitos. Laitoksen perustivat vuonna 1951 SAK ja Kulutusosuuskuntien Keskusliitto. Nykyään toimiva Palkansaajien tutkimuslaitos (PT) on syntynyt KAMALAn pohjalta.

Kansan Markkinatutkimuslaitoksessa tutkittiin väestön kulutusta ja elinkustannuksia sekä erityisesti taloudellisen kilpailun kehitystä, selvitettiin maataloustukea ja seurattiin ulkomaista suhdannekehitystä. KAMALAn alkutaivalta 1950- ja 1960-luvuilla leimasi työväenliikkeen hajaannus. KAMALA:n esimiehenä toimi aluksi Ahti M. Salonen. Tutkijoita laitoksella työskenteli parhaimmillaan neljä.

Ammattiyhdistysliikkeen eheydyttyä laitoksen toiminta organisoitiin uudelleen, ja vanhan KAMALAn pohjalta perustettiin vuonna 1971 kokonaan uusi Työväen taloudellinen tutkimuslaitos (TTT), josta 1993 tuli Palkansaajien tutkimuslaitos (PT), kun sen kannatusyhdistykseen tulivat mukaan kaikki Suomen ammatilliset keskusjärjestöt ja useimmat ammattiliitot.

KAMALA julkaisi *Katsaus*-nimistä tiedotetta muutaman kerran vuodessa vuosina 1960–1970.

## Lähteet

## Aiheesta muualla
* Palkansaajien tutkimuslaitos
Nokia 6131

**Nokia 6131** on Nokian helmikuussa 2006 julkaisema simpukkamallinen matkapuhelin, jossa on Nokian suljettu S40 ohjelmistoalusta. 
Nokia 6131ssä on myös 1,3 megapikselin digitaalikamera, musiikki- ja videotoistin ja radio.

## Eri versiot

* 6126: USA:n versio Nokia 6131:stä, ei sisällä FM-radiota eikä Infrapunaa (julkaistu AT&T:lle)
* 6131: Perusversio
* 6131 NFC: sisältää Near Field Communication -tekniikan
* 6133: Hopeinen näppäimistö (vrt. musta 6131ssä) (julkaistu T-Mobilelle)

## Katso myös
*Luettelo Nokian tuotteista

## Aiheesta muualla
* Käyttöohjeet 
* mobile-review
* Nokia 6131 - Tuki
Emil Boc

**Emil Boc** (s. 6. syyskuuta 1966) on romanialainen poliitikko ja maansa pääministeri joulukuusta 2008 helmikuuhun 2012. Sitä ennen hän toimi kesäkuusta 2004 Cluj-Napocan pormestarina ja joulukuusta 2004 Partidul Democrat-Liberal-puolueen (PD-L) johtajana.

Boc on syntyisin Răchiţelen kylästä Clujista. Boc on opiskellut historiaa ja filosofiaa Clujissa ja väitteli tohtoriksi 2000.

Hän lähti valtakunnanpolitiikkaan 2003, kun hänet valittiin Traian Băsescun ehdotuksesta Demokraattisen puolueen puoluesihteeriksi. Vuonna 2004 hänet valittiin Cluj-Napocan pormestariksi. Hän voitti 12 vuotta kaupunkia johtaneen nationalisti Gheorghe Funarin.

Demokraattinen puolue yhdistyi tammikuussa 2008 Partidul Liberal Democratin kanssa, joka oli Theodor Stolojanin seuraajien Liberaalipuolueesta eronnut ryhmä, muodostaen Partidul Democrat-Liberalin (PD-L).

Marraskuun 2008 parlamenttivaalien jälkeen presidentti Băsescu nimitti aluksi demokraatti-liberaalien Stolojanin hallituksenmuodostajaksi, mutta hän luopui tehtävästä ja Băsescu nimitti Bocin. Hallitus muodostettiin kahden suurimman voittajapuolueen, demokraatti-liberaalien ja sosiaalidemokraattien kesken, joilla on noin 70 % osuus parlamentin paikoista. Parlamentti vahvisti hallituksen nimityksen 22. joulukuuta 2008.

Hallitus hajosi 1. lokakuuta 2009 kun sosiaalidemokraatit jättivät sen. Boc erotti sosiaalidemokraattien sisäministeri Dan Nican, kun tämä arvaili marraskuun presidentinvaaleissa yritettävän vaalivilppiä Traian Basescun valitsemiseksi uudelleen. Koko Mircea Geoanăn johtama sosiaalidemokraattinen puolue jätti tämän jälkeen hallituksen solidaarisuudesta Nicaa kohtaan.
Hallitus kaatui tämän jälkeen epäluottamuslauseeseen 13. lokakuuta 2009.

Presidentti Băsescu nimitti tämän jälkeen hallituksenmuodostajaksi Lucian Croitorun, joka ei kyennyt kokoamaan uutta hallitusta. Joulukuussa 2009 Băsescu nimitti Bocin uudelleen muodostamaan uuden hallituksen.

Kesällä 2010 Bocin hallitus joutui tekemään vaikeita säästötoimia. Selvittyään vasemmiston epäluottamuslauseesta sen tarkoitus oli leikata julkisen sektorin palkkoja 25 % ja eläkkeitä 15 %, IMF:n ja EU:n kanssa tehtyjen sopimusten mukaisesti, tavoitteena saada seuraava maksuerä 20 miljardin lainasta. Ammattiyhdistysten jäsenet ja eläkeläiset protestoivat parlamentin ulkopuolella ja vaativat pääministerin ja presidentin eroa.

Uudet suuret mielenosoitukset hallitusta ja presidenttiä vastaan alkoivat tammikuussa 2012.
23.1.2012 Boc erotti ulkoministeri Teodor Baconschin tämän haukuttua mielenosoittajia roskajoukoksi. Hän itse ilmoitti lopulta eroavansa 6.2.2012.

## Lähteet

## Aiheesta muualla
Star Wars: Knights of the Old Republic

**Star Wars: Knights of the Old Republic** (**KotOR**) on Biowaren kehittämä roolipeli. Peli on julkaistu vuonna  Xboxille ja Windowsille. 

Pelille on julkaistu jatko-osa *[[Star Wars: Knights of the Old Republic II: The Sith Lords]]*, jonka on kehittänyt Obsidian Entertainment.

Syyskuussa 2021 julkaistiin tieto, että Aspyr on kehittämässä pelistä uusintaversiota.

## Pelin ominaisuuksia ja pelaaminen
Peli hyödyntää BioWare Corporationin Odyssey- pelimoottoria, joka mahdollistaa pelin interaktiivisen kulun ja reaaliaikaiset taistelut. Pelaaja luo itselleen oman pelihahmon. Hän voi valita joko miehen tai naisen. Hahmoluokkia on alussa kolmea erilaista, joista kuvaukset alla. 
* Soldier (Sotilas): Erittäin tehokas taistelija, joka voi oppia erilaisia taistelutekniikkoja nopeasti. Sopii hyvin aloittelijalle. 
* Scout (Tutkija): Keskitason hahmo, jolla on monia hyviä taitoja, erityisesti tietokoneiden ja muiden koneiden parissa. 
* Scoundrel (Lurjus): Ketterä, mutta elinvoimaltaan heikoin hahmoluokka. Hänen erikoisalaansa on tunkeutuminen vihollisien laitoksiin huomaamatta. 

Myöhemmin pelin edetessä pelaaja koulutetaan Jediritariksi ja silloin hän voi valita yhden kolmesta erilaisesta jediluokasta. 
* Jedi Guardian: Jedi, joka keskittyy enemmän taisteluun valosapelin kanssa kuin Voiman käyttöön. Käyttää yleensä sinistä sapelia.
* Jedi Sentinel: Jedi, joka keskittyy enemmän erilaisiin taitoihin kuin taisteluun. Käyttää yleensä keltaista sapelia.
* Jedi Consular: Jedi, joka keskittyy Voiman käyttöön. Hän saa erilaisia voimia nopeammin kuin muut jedit. Käyttää yleensä vihreää sapelia.

## Tarina
Peli sijoittuu aikaan 4000 vuotta ennen Galaktisen Imperiumin nousua, jolloin Tasavalta on romahduksen partaalla. Sithlordi Darth Malak, entisen Mustan Lordin Darth Revanin oppilas on päästänyt voittamattoman Sith-armadan valloilleen. Tämä sota on jättänyt myös Jediritarikunnan ahtaalle, sillä monet ritarit kaatuvat taistelussa ja monet muut vannovat uskollisuutta uudelle sithlordille. Pelaaja itse on koko galaksin viimeinen toivo. Hänen tehtävänään on pelastaa galaksi ja kerätä tovereita matkan varrella. Pelissä on monta eri planeettaa ja jokaisessa erityyppiset tehtävät. Mutta onnistuuko pelaaja tässä vai päätyykö hän kenties Voiman pimeän puolen pauloihin? Sankari vai roisto, pelastaja vai valloittaja?

## Vastaanotto
Peli sai julkaisunsa jälkeen valtavaa suosiota ja erittäin positiivisia arvosteluja. 

Game Rankings-kerääjäsivustolla pelin Xbox-versiolla on 94.21% pisteet ja Windows-versiolla on 93.19% pistettä.

## Lähteet

## Aiheesta muualla
* 
*
Usva (vuoden 1980 elokuva)

**Usva** (*The Fog*) on yhdysvaltalainen kauhuelokuva, jonka ohjasi John Carpenter. Carpenterin elokuville tyypillisesti Usvan tunnelmassa korostuu vainoharhaisuus.

## Juoni

100 vuotta sitten, kun Antonio Bayn kalastajakylä perustettiin, surmattiin samalla paikalla joukko merirosvoja. 100 vuoden päästä, kun kylän asukkaat viettävät 100-vuotisjuhlia, alkaa levitä huhu kuolleista merimiehistä, jotka tappaisivat kaikki Antonion perustajat. 

## Arvioita
Kymmenestä suomalaisesta ensi-iltakriitikosta yksi antoi *Usvalle* kolme tähteä, kaksi arvostelijaa kaksi tähteä ja kolme yhden tähden, keskiarvona 1,13 tähteä neljästä.
*[[Video-opas|Video-oppaassa]]* vuodelta 1994 Asko Alanen sanoo *Usvaa* useita juonilankoja kokoilevaksi herkulliseksi kummitustarinaksi ja antaa sille neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* antaa elokuvalle kaksi tähteä neljästä.

## Lähteet
Cúcuta

**Cúcuta** on Kolumbiassa sijaitsevan Norte de Santanderin departementin pääkaupunki. Se rajoittuu idässä Venezuelaan. Kunnan pinta-ala on 1&nbsp;176 km² ja väkiluku 702&nbsp;325 (2003). Keskilämpötila on 28 °C. 

Cúcuta on historiallisesti tärkeä kaupunki. Siellä järjestettiin vuonna 1821 Cúcutan kongressi, jossa astui voimaan Suur-Kolumbian perustuslaki. 28. helmikuuta 1813 kaupungissa käytiin Cúcutan taistelu Simón Bolívarin joukkojen ja espanjalaisten välillä. Vuonna 1875 kaupunkia koetteli maanjäristys.

Cúcutaa palvelee Camilo Dazan kansainvälinen lentoasema. Tunnettujen kaupunkilaisten joukossa on siellä vuonna 1979 syntynyt tennispelaaja Fabiola Zuluaga.

## Lähteet

## Aiheesta muualla
Satujen lumous

**Satujen lumous: Merkitys ja arvo** on Bruno Bettelheimin kirjoittama teos, jonka englanninkielinen alkuteos *The Uses of Enchantment: The Meaning and Importance of Fairy Tales* julkaistiin 1975. Teoksessa Bettelheim analysoi lähinnä eurooppalaisia kansansatuja (kuten Grimmin satuja) psykoanalyyttisesta näkökulmasta. Hänen mukaansa sadut auttavat lasta kasvamaan itsenäiseksi ja tasapainoiseksi ihmiseksi. Sadut eroavat Bettelheimin mukaan myytistä siinä, että satu antaa lapselle toivoa, sen hahmot ovat samastuttavia ja siinä on aina kasvutarina. Myytissä puolestaan loppu on yleensä traaginen, hahmot eivät ole samastuttavia, eivätkä kehity ollenkaan.

## Lähteet

*
Franciscus Assisilaisen kirkko (Hervartov)

**Franciscus Assisilaisen kirkko** on kirkko Hervartovin kunnassa Slovakiassa. Se kuuluu Unescon maailmanperintöluetteloon osana kohdetta Slovakian Karpaattien puukirkot. Kirkko on nimetty 1100–1200-luvulla eläneen fransiskaaniveljeskunnan perustajan Franciscus Assisilaisen mukaan.

## Rakennus ja sen historia

Kirkon rakennusajasta ei ole varmaa tietoa. Alkuperäisestä goottilaisesta alttarista on enää osa jäljellä. Alttari oli todennäköisesti paikallaan 1400-luvun loppupuolelle asti.

Kirkko sijaitsee Hervartovin kylän keskustassa. Kirkossa on suorakulmainen laiva, monikulmainen presbyteerio ja pieni sakasti, johon pääsee suoraan ulkoa. Laivan läntiseen seinään yhdistetty torni on rakennettu myöhemmin. Kirkossa on joitakin harvinaisia esineitä reformaation ajalta. Monivärinen puinen kasteallas on joko vuodelta 1614 tai 1674, kirkonpenkit ja paneelin maalaus *Pyhä ehtoollinen* ovat vuodelta 1653.

## Lähteet
* 

### Viitteet

## Aiheesta muualla
Sheep in the Big City

**Sheep in the Big City** on Mo Willemsin luoma ja Curious Picturesin tuottama yhdysvaltalainen piirrossarja. Sitä esitettiin Cartoon Networkilla vuosien 2000–2002 aikana, jossa seurattiin maatilalta karannutta lammasta, joka muuttaa kaupunkiin asumaan. Pian hänen perässään on salainen militari organisaatio, joka yrittää kenraali Specificin johdolla napata lampaan käyttääkseen sitä laser-aseensa.

## Päähahmo
*Lammas
*kenraali Specific
*Private Public
*Kertoja
*leidi Richington
*Swanky
*maanviljelijä John

## Äänirooleissa

## Aiheesta muualla
* Sheep in the Big City BCDb.comissa